Tänasel päeval oleks õige  tsiteerida üht kogenud meest, kellel seljataga NSVL Ülemnõukogu, Riigikogu, NSVL saatkond Stockholmis, Keskerakond ja palju muud. Tiit Made räägib. Ja Made räägib, kuidas USA riigisekretär James Baker keelitas Balti riikidest pärit NSVLi rahvasaadikuid, et nood hoiduksid Gorbatšovi paadi kõigutamisest ega takistaks perestroika arengut. Väliseestlased kinnitasid, et USA administratsioon pani Eesti pagulasorganisatsioonid tegutsema selle nimel, et laulev revolutsioon ei kõigutaks Gorbatšovi paati. Fakt on see, et  Eesti pagulasorganisatsioonide poolt toetatud Eesti Komitee ei suutnud korraldada ühtegi üldrahvalikku vabadusüritust või koguda rahvast mõnele suurele avalikule okupatsioonivastasele meeleavaldusele. Eesti Kongressi juhtivad tegelased tulid hoopis koos Kogani ja Lebedeviga, koos Interliikumisega 15. mail 1990 aastal Toompea lossi esisele platsile avaldama meelt Ülemnõukogu ja Rahvarinde valitsuse vastu. Ülemnõukogu taastas iseseisvuse vaatamata Gorbatšovi, Eesti Komitee, USA administratsiooni ja Eesti  pagulasorganisatsioonide vastuseisule. Meenutame Kaido Kama seisukohti 20.augustil 1991 aastal. Eesti Vabariiki pole vaja välja kuulutada, ta on juba väljakuulutatud, mingeid teateid Eesti iseseisvuse taastamisest pole vaja välja saata, kuna Ameerika ei tunnista Eesti okupeerimist. Ühesõnaga istume Toomepea lossis edasi ja oleme vait. Huvitav, millises KGB kontoris see idee välja mõeldi... (pärast taasiseseivumist selgus, et Eesti Kongressis istus terve kamp KGB kogenud agente). Tänaseks on selge, kui Eesti  poleks astunud samme oma iseseisvuse taastamiseks ja selle tunnustamiseks, siis vaevalt ka teised liiduvabariigid oleks midagi ette võtnud. Nii oleksime tänaseni Venemaa koosseisus.  Head Taasiseseisvumise Päeva!